b'\n_START_ARTICLE_\nArsam\n_START_PARAGRAPH_\nArsam (staroperzijsko \xf0\x90\x8e\xa0\xf0\x90\x8e\xbc\xf0\x90\x8f\x81\xf0\x90\x8e\xa0\xf0\x90\x8e\xb6 Ar\xc5\xa1\xc4\x81ma, perzijsko \xd8\xa2\xd8\xb1\xd8\xb4,\xd9\x85, Arsh\xc4\x81m, gr\xc5\xa1ko \xe1\xbc\x88\xcf\x81\xcf\x83\xce\xac\xce\xbc\xce\xb7\xcf\x82, Ars\xc3\xa1mes) je bil sin Ariamna in v ahemenidskem obdobju morda nekaj \xc4\x8dasa kralj Perzije, * ni znano, \xe2\x80\xa0 okoli 520 pr. n. \xc5\xa1t._NEWLINE_Ime Arsam pomeni \xc2\xbb(tisti, ki) ima juna\xc5\xa1ko mo\xc4\x8d\xc2\xab._NEWLINE_\xc4\x8ce je bil kralj, je svoj prestol na miren na\xc4\x8din prepustil Kiru II. in mu obljubil zvestobo. Po tem dejanju se je zelo verjetno umaknil na svoje posesti v Perzepolis v osrednji Perziji in do konca svojega dolgega \xc5\xbeivljenja \xc5\xbeivel v miru, \xc4\x8deprav je imel kot \xc2\xbbmali kralj velikega kalja\xc2\xab veliko uradnih dol\xc5\xbenosti. Na napisu, ki so ga odkrili baje v Hamadanu, se imenuje\xc2\xa0\xc2\xbbkralj Perzije\xc2\xab. Nekateri strokovnjaki domnevajo, da je napis ponarejen. Drug dokaz njegovega vladanja je na Behistunskem napisu, na katerem ga njegov vnuk Darej I. uvr\xc5\xa1\xc4\x8da med svoje prednike in osem kraljev, ki so vladali pred njim._NEWLINE_Arsam je bil o\xc4\x8de Histaspa, satrapa Partije, in Farnaka. Arsam je \xc5\xbeivel verjetno dovolj dolgo, da je do\xc5\xbeivel prihod svojega vnuka Dareja I. na prestol Perzijskega cesarstva. Arsam je bil v tistem \xc4\x8dasu eden od najdlje \xc5\xbeive\xc4\x8dih vladarjev na svetu, ki je verjetno do\xc5\xbeivel mnogo ve\xc4\x8d kot devetdeset let.'